《为道见还诗因次其韵兼简孝锡》
宋代·李之仪

反衣狐裘矜绿里，月落宵行易沦委。崎岖身世等秋蓬，皎皎吾心淡如水。

青云有路谁引目，肯学荒疏辍洗髓。经营一饱困南北，未易功名输故纸。

尔来投迹间诸彦，白雪每容参下里。何殊溺者得尺素，聊谢箕翁徒洗耳。

大官供庖事铅椠，时引古人同净几。枉老王郎特我贤，华衮相先惭溢美。

清风冷落劳怅望，谁谓云间见黄绮。因收倦绪聊纺织，半是弃馀安足喜。

一片箫韶送下天，游遍华胥如唤起。从此修途可问津，岂复龙头却蛇尾。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。